অ্যাপ্‌ল কম্পিউটার - Wikipedia

# অ্যাপ্‌ল কম্পিউটার

### উইকিপিডিয়া, মুক্ত বিশ্বকোষ থেকে

একটি ম্যাকিন্টশ ১২৮ কে কম্পিউটার

অ্যাপ্‌ল কম্পিউটার (ইংরেজি: Apple Computer ) যুক্তরাষ্ট্র 'র একটি ব্যক্তিগত কম্পিউটার, কম্পিউটার যণ্ত্রাংশ ও সফ্‌টওয়্যার নির্মাতা প্রতিষ্ঠান। এটি প্রথম সফল ব্যক্তিগত কম্পিউটার নির্মাতা প্রতিষ্ঠান। অ্যাপ্‌লই Graphical User Interface কে সবচেয়ে জনপ্রিয় করে। এর সদর দপ্তর যুক্তরাষ্ট্রের ক্যালিফোর্নিয়া রাজ্যের কুপার্টিনো (Cupertino) নামক স্থানে অবস্থিত।

## [সম্পাদনা করুন] ইতিহাস

অ্যাপ্‌ল কম্পিউটারকে স্টিফেন ভোজনিয়াকের স্বপ্নের সফল বাস্তবায়ন বলা যায়।তার স্বপ্ন ছিল নিজে কম্পিউটার তৈরি করা। ১৯৭৫ সালে বাণিজ্যকভাবে সফল প্রথম ক্ষুদ্র কম্পিউটার (Micro computer) অলটেয়ার ৮৮০০ (Altair 8800) বাজারে আসার পর তার স্বপ্ন বাস্তবায়নের সম্ভাবনা দেখা দেয়। হোমব্রিউ কম্পিউটার ক্লাবে (সান ফ্রান্সিসকো 'র উপসাগর তীরবর্তী একটি ক্লাব) বন্ধুদের দ্বারা উৎসাহিত হয়ে তিনি নিজে প্রথম ক্ষুদ্র কম্পিউটার তৈরির পরিকল্পনা করেন।

১৯৭৬ সালে যখন হিউলেট প্যাকার্ড কোম্পানি যেখানে তিনি একজন প্রকৌশলী হিসেবে কাজ করতেন, তার পরিকল্পনার প্রতি ঔদাসীন্য প্রদর্শন করে তখন তিনি তার এক উচ্চ মাধ্যমিকের সহপাঠি স্টিভেন জব্‌স (Steven P. Jobs) কে সাথে নিয়ে অ্যাপ্‌ল কম্পিউটার প্রতিষ্ঠা করেন।

জব্‌সের পারিবারিক গ্যারেজে অ্যাপ্‌ল কম্পিউটারের কার্যক্রম শুরু হয়। তখন ভোজনিয়াকের বয়স ছিল ২৬ এবং জব্‌সের ২১। অ্যাপ্‌লের জন্য জব্‌স তার ভোক্সওয়াগন (Volkswagen) মিনিবাস এবং ভোজনিয়াক তার Programmable Calculator বিক্রি করে দেন।

তাদের প্রথম উদ্ভাবন ছিল একটি সাধারণ সার্কিট বোর্ড। কিন্তু জব্‌সের উদ্যোগে এর ১৯৭৭ সালের version টি একটি স্বয়ংক্রিয় যণ্ত্রে পরিণত হয় যাতে কেস হিসেবে ইস্পাত 'র বদলে প্লাস্টিক ব্যবহৃত হয়। এটি অ্যাপ্‌ল ২ হিসেবে পরিচিত হয়। পেশাদার ব্যবস্থাপনার প্রয়োজন অনুভব করে জব্‌স প্রথমে বিখ্যাত জনসংযোগ বিশেষজ্ঞ রেজিস ম্যাক কেনা (Regis McKenna) কে কোম্পানির প্রচারণার জন্য যোগ দিতে অনুরোধ জানান এবং সফল হন। পরবর্তীতে ইন্টেল কর্পোরেশন 'র প্রাচীন অভিজ্ঞ ব্যক্তি মাইকেল মার্ককুলা (Michael Markkula) 'র কাছ থেকে একটি বড় বিনিয়োগের ব্যবস্থা করেন। মার্ককুলা অ্যাপ্‌লের সর্ববৃহৎ শেয়ারগ্রাহকে পরিণত হয়।

## [সম্পাদনা করুন] সাফল্যগাথা

১৯৭৮ সালে ভোজনিয়াক একটি স্বল্প মূল্যের হার্ড ডিস্ক ড্রাইভ তৈরি করেন যা নির্ভরযোগ্যতা অর্জন করে। এর স্পিড বেশী হওয়ায় অ্যাপ্‌ল ২ কম্পিউটার অনেক নিবেদিতপ্রাণ প্রোগ্রামারদের পছন্দের কম্পিউটারে পরিণত হয়। এটি বাজারজাত করার পরপরই এর জন্য বোস্টন 'র দুজন প্রোগ্রামার ড্যান ব্রিকলিন ও বব ফ্রাংকস্টন ভিসি ক্যাল্‌ক নামক একটি প্রোগ্রাম তৈরি করে যা হার্ড ডিস্ক ব্যবহারকে অনেক সহজ করে দেয়। ফলে অ্যাপ্‌লের হার্ড ডিস্কের বাজার বৃদ্ধি পায়। বিশেষত ১৯৯০ সালের পরপর শিক্ষা প্রতিষ্ঠানসমূহে এর ব্যবহার দ্রুত ছড়িয়ে পড়ে।

'http://bn.wikipedia.org../../../%E0%A6%85/%E0%A7%8D/%E0%A6%AF/%E0%A6%85%E0%A7%8D%E0%A6%AF%E0%A6%BE%E0%A6%AA%E0%A7%8D%E2%80%8C%E0%A6%B2_%E0%A6%95%E0%A6%AE%E0%A7%8D%E0%A6%AA%E0%A6%BF%E0%A6%89%E0%A6%9F%E0%A6%BE%E0%A6%B0.html' থেকে আনীত

Category: বাণিজ্যিক প্রতিষ্ঠান

##### Views

- নিবন্ধ
- আলোচনা
- বর্তমান সংশোধন

##### অনুসন্ধান

##### অন্যান্য ভাষা

- العربية
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- فارسی
- Suomi
- Français
- Galego
- עברית
- Hrvatski
- Magyar
- Հայերեն
- Interlingua
- Bahasa Indonesia
- Italiano
- 日本語
- 한국어
- Latina
- Lietuvių
- Latviešu
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Svenska
- Тоҷикӣ
- ไทย
- Türkçe
- Tiếng Việt
- 中文
- 粵語